OpenLLM-France/wikimedia huggingface dataset:
# Eleccions a l'Assemblea Prefectural de Kagawa de 2019

Les Eleccions a l'Assemblea Prefectural de Kagawa de 2019 (2019年香川県議会議員選挙, 2019-nen Kagawa-ken Gikai giin senkyo) foren unes eleccions a l'Assemblea Prefectural de Kagawa celebrades el diumenge 7 d'abril de 2019 en el marc de les eleccions locals unificades del Japó de 2019. En elles es triaren els 41 membres de la cambra legislativa de la prefectura de Kagawa mitjançant un sistema de vot únic no transferible i per un mandat de quatre anys.
Als municipis de Sakaide, Zentsūji, Kanonji, Higashi-Kagawa i Mitoyo així com als districtes de Shōzu, Kita i Naka-Tado no es van celebrar les eleccions ja que no hi havien més candidats que escons a elegir, així que tots els candidats que es presentaren van resultar elegits de manera automàtica.
Els guanyadors van ser els candidats del Partit Liberal Democràtic (PLD), de centre-dreta, aconseguint majoria absoluta a la cambra i seguits pels candidats independents, que restaren com a segona força.

## Resultats
### Generals

| Partit | Partit | Vots | % | Escons | +/– |
| | Partit Liberal Democràtic | 101.445 | 53,38 | 27 | 2 |
| | Independents | 25.536 | 13,44 | 4 | 1 |
| | Kōmeitō | 19.809 | 10,42 | 2 | = |
| | Partit Comunista del Japó | 14.402 | 7,58 | 2 | 1 |
| | Partit Democràtic per a la Gent | 13.312 | 7,01 | 2 | = |
| | Partit Socialdemòcrata | 8.065 | 4,24 | 3 | = |
| | Partit Democràtic Constitucional | 7.462 | 3,93 | 1 | = |
| Total | Total | 190.031 | | 41 | 0 |
| Vots vàlids | Vots vàlids | n/a | - | | |
| Vots nuls | Vots nuls | n/a | - | | |
| Participació | Participació | 193.711 | 38,4 | | |
| Cens | Cens | 504.498 | | | |
| Font: ||||||

### Per circumscripció

| Estat | PLD | KMT | PCJ | PDG | PSD | PDC | Ind | Participació |
| Takamatsu | 48,87 | 15,34 | 9,70 | 5,55 | 0,00 | 5,78 | 14,76 | 37,54 |
| Marugame | 68,11 | 0,00 | 6,00 | 0,00 | 25,89 | 0,00 | 0,00 | 34,67 |
| Sanuki | 68,04 | 0,00 | 0,00 | 31,96 | 0,00 | 0,00 | 0,00 | 46,9 |
| Ayauta | 38,41 | 0,00 | 0,00 | 0,00 | 0,00 | 0,00 | 61,59 | 52,42 |
| Kagawa | 53,38 | 10,42 | 7,58 | 7,01 | 4,24 | 3,93 | 13,44 | 38,4 |

## Referències

* 1 2 Pertanyent al Partit Democràtic del Japó
* ↑ https://www.nhk.or.jp/senkyo/database/touitsu/2019/37/13958/jyo13958.html
* ↑ https://www.pref.kagawa.lg.jp/senkyoi/senkyoseido/senkyo_kekka/wkffw5190325190659.html
# Eleccions a l'Assemblea d'Extremadura de 2011

Les eleccions a l'Assemblea d'Extremadura de 2011 van tindre lloc el 22 de maig de dit any, coincidint amb les eleccions al parlament de totes les comunitats autonòmiques, excepte Catalunya, Andalusia, Galícia i País Basc, i amb les municipals en tot Espanya. En la província de Badajoz es van elegir a 36 diputats i, en la de Càceres, 29.

## Candidatures
### Candidatures amb representació a l'Assemblea d'Extremadura

En negreta, el candidat a la presidència de la Junta d'Extremadura. Per ordre de nombre d'escons en la present legislatura:
Candidats per circumscripcions :
| Candidatura | Candidatura | Badajoz | Càceres | Observacions |
| | Partit Socialista Obrer Espanyol-Regionalistes (PSOE-REGIONALISTAS) | Guillermo Fernández Vara | Juan Ramón Ferreira Díaz | |
| | Partit Popular-Extremadura Unida (PP-EU) | José Antonio Monago Terraza | Fernando Jesús Manzano Pedrera | |
Candidatures no presents a l'Assemblea
Candidats per circumscripcions :
| Partit | Badajoz | Càceres |
| Ciutadans en Blanc (CenB) | | Jesús María Izquierdo |
| Convergència per Extremadura (CEX) | Francisco García | Juan Francisco Luis |
| ECOLO-Los Verdes (ECOLO-LOS VERDES) | Antonio Miguel Torres | Juan José Leturio |
| Independents per Extremadura (IDEX) | Justo Antonio Sánchez | Agustín Gilete |
| Izquierda Unida-Verds-SIEX (IDEX) | Pedro Escobar Muñoz | Víctor Manuel Casco |
| Partit Comunista dels Pobles d'Espanya (PCPE) | José Luis Gómez | |
| Per un Món més Just (PUM+J) | Luis Antonio Rodríguez | Francisco Aunión |
| Unió del Poble Extremeny (UPEX) | | Maria Victoria Domínguez |
| Unió, Progrés i Democràcia (UPyD) | María Luisa García-Borruel | Víctor Manuel Ortega |

## Enllaços externs

* Web sobre les eleccions de la Junta d'Extremadura Arxivat 2011-04-07 a Wayback Machine.
# El millor dia de la meva vida

El millor dia de la meva vida (títol original en francès: Le Plus Beau Jour de ma vie) és una pel·lícula francesa del 2005 dirigida per Julie Lipinski. Ha estat doblada al català.

## Argument

És a la trentena, parisenca, farmacèutica, i té un problema: els seus amics propers es casen. Malgrat els aspectes ridículs del casament del qual sempre s'ha burlat, és un fet: A Lola li agradaria avui que Arthur li demanés la seva mà, amb disgust d'aquest últim, que sempre s'ha cregut a l'abric d'aquest gènere de peripècies. Però per la Lola, ja no hi ha alternativa: és el casament o la ruptura! Arthur rebutja cedir, la parella se separa… abans de trobar-se ferit per aquesta separació, Arthur es deixa llavors convèncer, però a condició que el seu casament sigui ben diferent dels altres. Vet aquí, doncs, Lola la crítica i Arthur l'inadaptat, sense real suport parental, sense suport financer, a la recerca d'un casament sumptuós i original.

## Repartiment

* Hélène de Fougerolles: Lola
* Jonathan Zaccaï: Arthur
* François Berléand: Valentin
* Michel Duchaussoy: Jacques
* Marisa Berenson: Barbara
* Stéphane Metzger: Théo
* Eva Darlan: Sylvaine
* Elise Larnicol: Claire
* Annelise Hesme: Andrea
* Alexandre Brasseur: Paul

## Crítica

* «Redimeix en la seva última mitja hora alguns dels mals acumulats al llarg de la resta del metratge. (...) els creadors acaben sent molt conseqüents amb el caràcter dels seus personatges».

## Referències

* ↑ «El millor dia de la meva vida». Ésadir.cat. [Consulta: 15 novembre 2018].
* ↑ «Le plus beau jour de ma vie». [Consulta: 15 novembre 2018].
* ↑ Ocaña, Javier «Le Plus Beau Jour de ma vie». El País.
# El món prodigiós. Xangai, la llegenda de Ladydragon

El món prodigiós. Xangai, la llegenda de Ladydragon (originalment en francès, Miraculous World: Shanghai, La légende de Ladydragon) és un episodi especial d'animació francès del 2021 basat en la sèrie homònima, dirigida per Thomas Astruc i produïda per Jeremy Zag en col·laboració amb la Walt Disney Company i TF1. Té lloc després de la segona temporada i abans de la tercera temporada de la sèrie. Es va estrenar el 21 de novembre de 2021 en català al Canal Super3.

## Argument

Amb tots els seus amics, la Marinette té vacances i comença a fer plans amb la il·lusió i l'optimisme que la caracteritzen. De cop i volta, però, sorgeix un problema: l'Adrien marxa a Xangai amb el seu pare.
Per sort, té una excusa perfecta per seguir-lo: a Xangai, la Marinette hi té família. Allà hi viu l'oncle Wang, i coincideix que s'acosta el seu aniversari. Seria perfecte anar a portar-li un regal en persona i, de passada, entrar en contacte amb les seves arrels culturals. I amb l'Adrien, és clar.
Doncs no tot podia ser perfecte! En arribar li roben la bossa i perd tot el que porta, fins i tot la Tikki, el kwami que li permet convertir-se en Ladybug. Així es troba sola i perduda en una ciutat desconeguda, sense saber què fer fins que coneix la Fei, que l'ha d'ajudar a recuperar les seves coses. El que no sap és que és la mateixa Fei qui li ha robat les coses.
Totes dues, amb l'aparició per sorpresa del Gat Noir, viuran una aventura increïble per aturar un nou pla malvat de l'Esfinx. Descobriran nous poders i desvelaran el secret de la misteriosa Ladydragon.

## Repartiment

| Personatge | Doblatge en francès |
| Marinette Dupain-Cheng / Ladybug | Anouck Hautbois |
| Adrien Agreste / Gat Noir | Benjamin Bollen |
| Tikki | Marie Nonnenmacher |
| Plagg | Thierry Kazazian |
| Gabriel Agreste / Esfinx | Antoine Tomé |
| Nooroo | Martial Le Minoux |
| Fei Wu / Ladydragon | Geneviève Doang |
| Cash / Rei dels Diners | Fabrice Lelyon |
| Mei Shi / YanLuoShi | Nicolas Justamon |
| Wang Cheng | Bing Yin |
| Bastille | Jérémy Prévost |
| Alya Césaire | Fanny Bloc |
| "Gorilla" | Martial Le Minoux |
| Tom Dupain | Martial Le Minoux |
| Sabine Cheng | Jessie Lambotte |
| Xiong Xiong | Jessie Lambotte |
| Tang Tang | Fily Keita |
| Long Long | Martial Le Minoux |
| Hou Hou | Jérémy Prévost |
| She She | Marie Chevalot |
| Nathalie Sancoeur | Marie Chevalot |
| Wu Shifu | Jérémy Prevost |

## Referències

* ↑ «El canal Super3 estrena la pel·lícula "El món prodigiós. Xangai, la llegenda de Ladydragon", protagonitzada per la Ladybug i el Gat Noir». CCMA, 19-11-2021. [Consulta: 26 desembre 2022].
* ↑ «El món prodigiós: Xangai, la llegenda de Ladydragon». ésAdir. Arxivat de l'original el 2022-12-26. [Consulta: 26 desembre 2022].
# Electric Reliability Council of Texas

El Electric Reliability Council of Texas (ERCOT) gestiona el flux d'energia elèctrica a 24 milions de clients de Texas, EUA – representant el 85 per cent de la càrrega elèctrica de l'estat. ERCOT és el principal independent system operator (ISO) en els Estats Units i un dels nou ISOs a l'Amèrica del Nord. ERCOT treballa amb Texas Reliability Entity (TRE), una de les vuit entitats regionals dins de la North American Electric Reliability Corporation (NERC) que coordinen la millora la fiabilitat del transport de la xarxa elèctrica.
Com a ISO per a la regió, ERCOT distribueix l'energia en una xarxa elèctrica que connecta a 40.500 milles de línies de transmissió i més de 550 unitats de generació. ERCOT també porta a terme acords financers per al mercat de volum d'energia majorista competitiu i administra la commutació al detall de 6.700.000 de locals a les zones d'elecció competitives.
ERCOT és una corporació sense ànim de lucre adscrita al 501(c)(4), governada per un consell d'administració i subjecte a la supervisió del Public Utility Commission of Texas (PUC) i el Texas Legislature.
Els membres d'ERCOT inclouen els consumidors, cooperatives elèctriques, generadors, comercialitzadors, proveïdors d'electricitat, empreses elèctriques privades (proveïdors de transmissió i distribució), i les centrals elèctriques de propietat municipal.
La demanda d'energia a la regió ERCOT és més alta a l'estiu, a causa principalment de l'ús d'aire condicionat a les llars i les empreses. El rècord de la regió ERCOT es va produir el 6 d'agost de 2015, entre les 4 i 5 de la tarda, quan la demanda dels consumidors va arribar a 68.912 MW. Un megawatt d'electricitat pot accionar prop de 200 habitatges de Texas durant els períodes de màxima demanda.

## Referències

* ↑ ERCOT History, http://www.ercot.com/about/profile/history/
* ↑ ISO/RTO Council homepage, http://www.isorto.org/site/c.jhKQIZPBImE/b.2603295/k.BEAD/Home.htm Arxivat 2012-12-27 a Wayback Machine.
* ↑ Texas Reliability Entity homepage,http://www.texasre.org/about/Pages/Default.aspx Arxivat 2013-03-28 a Wayback Machine.
* ↑ NERC, http://www.nerc.com/page.php?cid=1%7C9%7C119 Arxivat 2013-04-26 a Wayback Machine.
* ↑ ERCOT Quick Facts, April 2013, http://www.ercot.com/content/news/presentations/2013/ERCOT_Quick_Facts_Apr%202013.pdf
* ↑ ERCOT Quick Facts, http://www.ercot.com/content/news/presentations/2013/ERCOT_Quick_Facts_Apr%202013.pdf
* ↑ ERCOT Governance, http://www.ercot.com/about/governance/
* ↑ About ERCOT, http://www.ercot.com/about/
* ↑ ERCOT membership, http://www.ercot.com/about/governance/members/
* ↑ ERCOT Press Release, http://www.ercot.com/news/press_releases/show/26406

## Enllaços externs

* Electric Reliability Council of Texas - Lloc web oficial
# El Marsa

El Marsa (àrab: المرسى, al-Marsà; amazic estàndard marroquí: ⵍⵎⴰⵔⵙⴰ, Lmarsa) és un municipi del Sàhara Occidental controlat pel Marroc, qui l'ha integrat en la Província d'Al-Aaiun de la regió de Laâyoune-Sakia El Hamra. Segons el cens de 2014 tenia una població total de 17.917 persones, la segona més gran de la província després d'Al-Aaiun i la tercera de la regió. És un port a l'oceà Atlàntic i també és coneguda com a Laayoune Plage. La ciutat té un hospital i es comunica amb Al-Aaiun per la N1, la principal autopista del Marroc que travessa el Sàhara Occidental fins Bojador.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ http://www.hcp.ma/Recensement-general-de-la-population-et-de-l-habitat-2004_a633.html Arxivat 2018-06-19 a Wayback Machine.
# Els diables del mar

Els diables del mar (títol original en anglès Sea Devils) és una pel·lícula estatunidenca dirigida per Raoul Walsh, estrenada el 1953 i doblada al català.

## Argument

El 1800, en plena guerra amb Napoleó, una espia britànica (Yvonne De Carlo) ha d'anar a França per informar la corona sobre els plans d'invasió marítima de l'emperador. Pel seu viatge, utilitza l'embarcació d'un contrabandista (Rock Hudson) que la confon ben aviat per espia francesa.

## Repartiment

* Yvonne De Carlo: Droucette
* Rock Hudson: Gilliatt
* Maxwell Reed: Rantaine
* Denis O'Dea: Lethierry
* Michael Goodliffe: Ragan
* Bryan Forbes: Willie
* Jacques B. Brunius: Joseph Fouché
* Gérard Oury: Napoléo
* Arthur Wontner: El baró de Vaudrec
* Keith Pyott: El general Latour
* Ivor Barnard: Benson
* Laurie Taylor: Blasquito

## Referències

* ↑ esadir.cat. Els diables del mar. esadir.cat.
* ↑ «Sea Devils». The New York Times.
# Els destins sentimentals

Els destins sentimentals (títol original: Les Destinées sentimentals) és una pel·lícula francesa d'Olivier Assayas estrenada el 2000. Ha estat doblada al català. Va participar en el Festival de Canes 2000.

## Argument

Pauline i Jean es coneixen en un ball en la comuna de Bazac, en el departament de Charente, on s'enamoren. La noia té vint anys, i ell és un pastor protestant, pare de família i resignat al seu fracàs matrimonial. La seva relació els enfrontarà amb l'ambient purità que els envolta.

## Repartiment

* Emmanuelle Béart: Pauline Pommerel
* Charles Berling: Jean Barnery
* Isabelle Huppert: Nathalie Barnery
* Olivier Perrier: Philippe Pommerel
* Dominique Reymond: Julie Desca
* André Marcon: Paul Desca
* Alexandra London: Louise Desca
* Julie Depardieu: Marcelle

## Premis

* 2000: Festival de Cannes: Nominada a la Palma d'Or (millor pel·lícula)
* 2000: Premis Cèsar: 4 nominacions (César al millor actor, César a la millor actriu, César a la millor fotografia, César al millor decorat)

## Referències

* ↑ «Els destins sentimentals». esadir.cat.
* ↑ «Les Destinées sentimentales». [Consulta: 16 abril 2018].
# Energia dels corrents marins

L'energia dels corrents marins és una font d'energia renovable amb la qual hom aprofita l'energia cinètica (mecànica) dels corrents horitzontals de dins de mars i oceans per a produir electricitat. En realitat és un sistema similar a la producció d'energia del vent amb molins però amb la diferència fonamental que es fa sota l'aigua. Els corrents fan moure uns àleps, transformant així l'energia cinètica del corrent en energia cinètica de rotació d'una turbina.
Es tracta d'un sistema en fase d'investigació, amb prototipus a Espanya, França i altres països. El seu potencial és elevat, per exemple, investigadors gallecs afirmen que a Galicia el corrents marins són fins a vuit vegades superiors en potència a la del vent a les costes, amb la qual cosa podrien arribar a produir fins a quatre vegades més energia dels corrents marins que l'eolica.

## Vegeu també

* Altres energies del mar: energia mareomotriu, energia de les ones, energia de diferències de temperatura, etc.
* Contaminació marina

## Referències

* ↑ Energies del mar Arxivat 2011-05-12 a Wayback Machine. Institut espanyol de Diversificació i Estalvi d'Energia, IDAE. (castellà)
* ↑ Energia dels corrents marins Alex Fernandez Muerza, 8 de març de 2008 (castellà)
# Enric Masana i Serra

Enric Masana i Serra (Callús, Bages, 20 de juny de 1880 - Manresa, Bages, 7 de setembre de 1927) fou un músic i compositor de sardanes.
De jove va ser membre de l'Orquestra Masana de Manresa, de fort prestigi a la ciutat i que també es digueren els Masanes i durant un temps La Ampurdanesa. Va compondre ballables, valsos jota famosos en aquell temps, caramelles i tres sardanes.

## Referències

* ↑ Soler i Mas, Francesc «La Sardana a Manresa». Dovella, 1984.
* ↑ Carles Riera, Josep Maria Serracant, Josep Ventura Diccionari d'autors de sardanes i de música per a cobla Girona: SOM, 2002
* ↑ Llista de sardanes a Sardanista.cat
# Erkan Zengin

Erkan Zengin (Kulu, 5 d'agost de 1985) és un futbolista turc nacionalitzat suec que juga en la demarcació d'extrem pel Trabzonspor de la Superlliga de Turquia.

## Internacional

Va començar jugant amb la selecció sub-18 i sub-19 de Turquia, però ràpidament es va nacionalitzar suec i va passar a formar part de la selecció sub-21 de Suècia. Finalment, el 26 de març de 2013 va debutar amb la selecció absoluta en un partit amistós contra Eslovàquia que va finalitzar amb empat a zero.

### Gols internacionals

| # | Data | Estadi | Oponent | Gol | Resultat | Competició |
| 1 | 8 de setembre de 2014 | Estadi Ernst Happel, Viena, Àustria | Àustria | 1-1 | 1–1 | Classificació per l'Eurocopa 2016 |
| 2 | 12 d'octubre de 2014 | Friends Arena, Solna, Suècia | Liechtenstein | 1–0 | 2–0 | Classificació per l'Eurocopa 2016 |
| 3 | 12 d'octubre de 2015 | Friends Arena, Solna, Suècia | Moldàvia | 2–0 | 2–0 | Classificació per l'Eurocopa 2016 |

## Clubs

Actualitzat a 1 de desembre de 2015.
| Club | Temporada | Lliga | Lliga | Copa | Copa | Altra | Altra | Europa | Europa | Total | Total |
| Club | Temporada | Partits | Gols | Partits | Gols | Partits | Gols | Partits | Gols | Partits | Gols |
| Hammarby | 2004 | 1 | 0 | 0 | 0 | 0 | 0 | 0 | 0 | 0 | 0 |
| Hammarby | 2005 | 22 | 2 | 0 | 0 | 0 | 0 | 0 | 0 | 0 | 0 |
| Hammarby | 2006 | 20 | 1 | 0 | 0 | 0 | 0 | 0 | 0 | 0 | 0 |
| Hammarby | 2007 | 24 | 3 | 0 | 0 | 0 | 0 | 0 | 0 | 0 | 0 |
| Hammarby | 2008 | 25 | 2 | 0 | 0 | 0 | 0 | 0 | 0 | 0 | 0 |
| Hammarby | Total | 92 | 8 | 0 | 0 | 0 | 0 | 0 | 0 | 92 | 8 |
| Beşiktaş JK | 2008–09 | 2 | 0 | 2 | 0 | 0 | 0 | 0 | 0 | 4 | 0 |
| Beşiktaş JK | 2009–10 | 0 | 0 | 0 | 0 | 0 | 0 | 0 | 0 | 0 | 0 |
| Beşiktaş JK | Total | 2 | 0 | 2 | 0 | 0 | 0 | 0 | 0 | 4 | 0 |
| Eskişehirspor | 2009–10 | 12 | 2 | 2 | 0 | 0 | 0 | 0 | 0 | 14 | 2 |
| Eskişehirspor | 2010–11 | 31 | 1 | 0 | 0 | 0 | 0 | 0 | 0 | 31 | 1 |
| Eskişehirspor | 2011–12 | 27 | 3 | 4 | 2 | 0 | 0 | 0 | 0 | 31 | 5 |
| Eskişehirspor | 2012–13 | 30 | 4 | 10 | 9 | 0 | 0 | 4 | 0 | 44 | 13 |
| Eskişehirspor | 2013–14 | 30 | 5 | 10 | 0 | 0 | 0 | 0 | 0 | 45 | 5 |
| Eskişehirspor | 2014–15 | 15 | 3 | 1 | 1 | 0 | 0 | 0 | 0 | 16 | 4 |
| Eskişehirspor | Total | 145 | 18 | 27 | 12 | 0 | 0 | 4 | 0 | 176 | 30 |
| Trabzonspor | 2014–15 | 15 | 0 | 3 | 1 | 0 | 0 | 2 | 0 | 20 | 1 |
| Trabzonspor | 2015–16 | 12 | 2 | 0 | 0 | 0 | 0 | 4 | 0 | 16 | 2 |
| Trabzonspor | Total | 27 | 2 | 3 | 1 | 0 | 0 | 6 | 0 | 36 | 3 |
| Total | Total | 266 | 28 | 32 | 13 | 0 | 0 | 10 | 0 | 308 | 41 |

## Palmarès
### Campionats nacionals

| Títol | Club | País | Any |
| Superliga de Turquia | Beşiktaş JK | Turquia | 2009 |
| Copa de Turquia | Beşiktaş JK | Turquia | 2009 |

## Referències

* ↑ «ERKAN ZENGİN - Player Details TFF». TFF.org. [Consulta: 14 gener 2014].
* ↑ «Zengin debuterar mot Slovakien» (en suec). Dagens Nyheter, 26-03-2013. [Consulta: 2 desembre 2015].

## Enllaços externs

* Fitxa del jugador en national football teams (anglès)
* Fitxa del jugador en footballdatabase
# Erketínovskaia

Erketínovskaia (en rus: Эркетиновская) és un poble (una stanitsa) de l'óblast de Rostov, a Rússia, que en el cens del 2010 tenia 343 habitants, pertany al districte de Dubóvskoie.

## Referències

* ↑ «Архивированная копия». Arxivat de l'original el 2014-12-03. [Consulta: 30 novembre 2014].
* ↑ эркн
# Encreuament

L'entrecreuament és el procés pel qual les cromàtides de cromosomes homòlegs s'aparellen i intercanvien seccions del seu ADN. La sinapsi comença abans que es desenvolupi el complex sinaptonèmic, i no està completa fins prop del final de la profase 1. L'entrecreuament usualment es produeix quan s'aparellen les regions en les ruptures del cromosoma i després es reconnecten a l'altre cromosoma. El resultat d'aquest procés és un intercanvi de gens, anomenat recombinació genètica. Els entrecreuaments cromosòmics també es presenten en organismes asexuals i en cèl·lules somàtiques, ja que són importants formes de reparació de l'ADN.
L'entrecreuament va ser descrit, en teoria, per Thomas Hunt Morgan. Ell es va recolzar en el descobriment de Frans Alfons Janssens de la Universitat de Lovaina qui ja va descriure aquest fenomen el 1909. El terme quiasma està relacionat o és gairebé idèntic amb el d'entrecreuament cromosòmic.
Les bases físiques de l'entrecreuament van ser demostrades primer per Harriet Creighton i Barbara McClintock el 1931.

## Referències

* ↑ Li X, Heyer WD. Homologous recombination in DNA repair and DNA damage tolerance. 18, 2008, p. 99–113. DOI 10.1038/cr.2008.1.
* ↑ Creighton, H; McClintock, B «A Correlation of Cytological and Genetical Crossing-Over in Zea Mays». Proc Natl Acad Sci U S A, 17, 8, 1931, p. 492–7. DOI: 10.1073/pnas.17.8.492.
Viccionari
# Port de l'Estany

El Port de l'Estany, o Port de l'Estany Gros, és un petit port natural que es forma a la desembocadura del barranc de l'Estany, al municipi de l'Ametlla de Mar (Baix Ebre), entre la Punta de l'Estany, a llevant, i la platja de l'Estany, a ponent. Forma una típica llacuna costanera però, en aquest cas, no es troba separada del mar per una franja de platja sinó que el tram final es troba obert al mar i funciona com a petit port natural. També s'inclou a l'espai una zona, travessant la carretera, amb aigües estagnants. En aquest antic port natural, els pescadors hi amarraven les embarcacions fins que l'any 1920 es construí el Port de l'Ametlla de Mar.
El fons de la llacuna es troba recobert majoritàriament per la carofícia Chara hispida (hàbitat d'interès comunitari, codi 3140). La vegetació de la superfície varia en funció de la seva proximitat al mar: canyissars a ran de la llacuna i pradells i jonqueres halòfiles de Scirpus holoschoenus, Juncus acutus, etc, més a prop del mar (hàbitat d'interès comunitari, codi 1410). A la zona d'aigües estagnants es localitza una extensa àrea de canyissar i jonqueres.
Pel que fa a la fauna, és un espai que presenta un gran interès per a la conservació d'espècies piscícoles d'ambients salabrosos però que és poc utilitzat pels ocells de zones humides.
Es tracta d'un espai que té un interès ecològic limitat. La presència humana que fa ús de l'espai per a activitats recreatives aquàtiques, la proximitat de la platja, així com la urbanització creixent a banda i banda del torrent dificulten la conservació de les seves característiques ecològiques més importants.
L'espai forma part del PEIN «Cap de Santes Creus» i a més està inclòs a la Xarxa Natura 2000 ES5140001 «Litoral meridional tarragoní».

## Referències

* 1 2 «port de l'Estany». Gran Enciclopèdia Catalana.
* ↑ «Mapa topogràfic de Catalunya». Institut Cartogràfic i Geològic de Catalunya.
* 1 2 3 4 5 «Desembocadura del torrent de l'Estany». Fitxes descriptives de zones humides. Departament d'Agricultura, Ramaderia, Pesca, Alimentació i Medi Natural de la Generalitat de Catalunya (CC-BY-SA). Arxivat de l'original el 2015-02-13. [Consulta: 13 febrer 2015].
* ↑ «Platja de l'Estany». Agència Catalana de l'Aigua.
# Abraçada (desambiguació)

«Abraçada» té aquests significats:
Viccionari